Diari Oficial de la Generalitat Valenciana


Sumari del DOGV 8049, del 26-05-2017 (2017/3707)

Resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 2/2016 del Pla general d'ordenació urbana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3707


Data del document
:   28-04-2017

Organisme emissor
:   Ajuntament de Nules

Tipus de document
:   Resolució

Descriptors 

:   * Nules
    * administració local
    * pla d'urbanisme

Resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 2/2016 del Pla general d'ordenació urbana.  
 [2017/3707]  
Mitjançat aquest anunci es publica la Resolució d'Alcaldia amb número 2017-0770, de data 27 de març de 2017:  
«Antecedents de fet  
Vist que l'arquitecte municipal ha redactat els documents que a continuació se citen, que es van signar electrònicament en data 9 de desembre de 2016:  
- Document inicial estratègic «Aplicació procediment simplificat, art. 50.2. LOTUP» de la modificació puntual 2/2016 del PGOU de Nules.  
- Modificació puntual 2/2016 del PGOU de Nules.  
Vist que l'arquitecte municipal va emetre un informe tècnic signat electrònicament en data 9 de desembre de 2016 respecte dels documents redactats, en el qual conclou:  
«La documentació redactada el 9 de desembre de 2016, en opinió del tècnic redactor, conté els documents preceptius segons el que disposa l'article 50 de la Llei 5/2014, de 25 juliol, de la Generalitat, d'ordenació del territori, urbanisme i paisatge de la Comunitat Valenciana.  
  
- La modificació puntual 2/2016 del PGOU de Nules i el document inicial estratègic, segons l'opinió d'aquest tècnic, s'hauria de remetre per a la consulta de les administracions afectades, que en el cas que ens ocupa és la Conselleria d'Habitatge, Obres Públiques i Vertebració del Territori. Servei d'Urbanisme. Direcció Territorial de Castelló.»  
  
Vist que la TAG cap de l'Àrea de Secretaria-Urbanisme va emetre l'informe jurídic número 9/2017, firmat electrònicament en data 16 de gener de 2017, sobre el procediment de tramitació administrativa.  
Vist que pel Decret número 2017-0077, de data 17 de gener de 2017, es va resoldre, literalment, com segueix:  
«Primer. Iniciar el procediment simplificat d'avaluació ambiental i territorial estratègica de la modificació puntual 2/2016 del PGOU de Nules.  
Segon. Elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló, i remetre un exemplar en suport paper i en suport digital dels documents següents:  
- Document inicial estratègic «Aplicació procediment simplificat, art. 50.2. LOTUP» de la modificació puntual 2/2016 del PGOU de Nules.  
- Modificació puntual 2/2016 del PGOU de Nules.  
Tercer. Publicar el text complet dels documents redactats per l'arquitecte municipal signats electrònicament en data 9 de desembre de 2016 en la ubicació següent: www.nules.es, «Portal  transparència», «Transparència», «7. Urbanisme», «7.2. Plans i programes medi ambient», «7.2.3. Document inicial estratègic i modificació puntual 2-2016 del PGOU de Nules», i en l'enllaç següent:  
https://nules.sedelectronica.es/transparency/9d973d3c-c366-418a-be57-781af1f6d836  
Quart. Notificar als interessats la present resolució, amb indicació que contra aquesta, com a acte de tràmit que no posa fi a la via administrativa, no es pot interposar cap recurs. Sense perjudici que puga interposar el que estime pertinent.»  
Vist que mitjançant l'escrit de data 19 de gener de 2017, amb número de registre d'eixida d'aquest ajuntament 6803-L-FG-488 i de data 23 de gener de 2017, es va elevar consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
Vist que en data 27 de gener de 2017, per mitjà de registre general d'entrada número 0525-F-BO-153, es rep contestació a la consulta evacuada sobre el procediment d'avaluació simplificat de la modificació puntual 2/2016 del PGOU de Nules, literalment, com segueix:  
  
«En relació amb això, s'informa del següent:  
1. La modificació puntual remesa, segons s'assenyala en el document, afecta exclusivament determinacions pròpies de l'ordenació detallada del sòl urbà. Per tant, i de conformitat amb el que estableix l'article 48.c de la Llei 5/2014, de 25 de juliol, d'ordenació del territori, urbanisme i paisatge (d'ara en avant LOTUP), segons la redacció donada a aquest precepte per l'article 115 de la Llei 10/2015, de 29 de desembre, en aquest cas l'òrgan ambiental és l'Ajuntament. De la mateixa manera, l'aprovació definitiva de la modificació correspondrà també a l'Ajuntament, segons el que resulta de l'article 44.5 de la LOTUP.  
  
2. Vist el contingut de la modificació, i dins del tràmit de consultes previst en l'article 51 de la LOTUP, aquest Servei Territorial d'Urbanisme no té cap observació a efectuar.  
Efectuades les consultes de l'article 51.1 de la LOTUP, ha de ser el mateix Ajuntament el que haurà d'adoptar la resolució prevista en l'article 51.2.b de la LOTUP, amb la qual conclouria la tramitació ambiental. Després d'això, l'Ajuntament haurà d'efectuar la tramitació urbanística prevista en la LOTUP, inclosa l'aprovació definitiva de la modificació.»  
  
Vist que l'arquitecte municipal va emetre un informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 2/2016 del PGOU de Nules, signat electrònicament en data 9 de març de 2017, literalment com segueix:  
«Rafael Brisach Claramonte, com a arquitecte municipal de l'Ajuntament de Nules, informa:  
Antecedents  
- El 9 de desembre de 2016, Rafael Brisach Claramonte, com a arquitecte municipal, va redactar:  
· Modificació puntual 2/2016 del Pla general d'ordenació urbana (PGOU) de Nules.  
· Document inicial estratègic i justificació article 46.3 LOTUP «Aplicació procediment simplificat, art. 50.2 LOTUP». Modificació puntual 2/2016 pla general d'ordenació urbana (PGOU) de Nules.  
  
- Revisada la documentació, el 9 de desembre de 2016, el 17 de gener de 2017 es resol iniciar el procediment simplificat d'avaluació ambiental i territorial estratègica de la «Modificació puntual 2/2016 del PGOU de Nules», i elevar la consulta a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló, i realitza la consulta esmentada el 25 de gener de 2017.  
- El 27 de gener de 2017 es rep informe corresponent de la consulta realitzada a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
  
  
D'acord amb el que estableix l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades i d'acord amb les fases de la tramitació exposades en l'article 49.  
Document inicial estratègic  
- La documentació presentada consisteix en:  
· Document inicial estratègic «Aplicació procediment simplificat, art. 50.2 LOTUP», modificació puntual 2/2016 pla general d'ordenació urbana (PGOU) de Nules.  
· Modificació puntual 2/2016 del Pla general d'ordenació urbana (PGOU) de Nules.  
- Informació territorial:  
El municipi de Nules, situat a la comarca de la Plana Baixa, a la província de Castelló, té una població de 13.573 habitants (segons l'IVE d'01.01.2013), distribuïts entre el nucli de població principal i altres dos, Mascarell i Platja de Nules. La superfície del terme municipal és de 50,51 km². Se situa a una altitud de 13 metres sobre el nivell del mar i a una distància de 18 km de la capital de la província.  
Limita amb els termes municipals d'Artana a l'oest; Betxí, les Alqueries i Borriana al nord; el mar Mediterrani a l'est; i la Vall d'Uixó i Moncofa al sud. Dins dels límits del terme municipal de Nules es troba el terme municipal de la Vilavella.  
S'accedeix a Nules per mitjà de la CV-10, la N-340, l'autopista AP-7 i la CV-18. També té accés per ferrocarril tant des de València com des de Castelló de la Plana.  
El paisatge es troba caracteritzat per transició dels contraforts de la serra d'Espadà (el Puntal de Nules, 631 m) cap al terreny agrícola ja prop del litoral, arribant a l'entorn de l'Estany, zona antigament dedicada als arrossars fins que va arribar el gran auge del cultiu de la taronja. En aquesta zona també es troben quatre platges de Nules.  
  
El cultiu, comerç i manipulació de la taronja és el motor econòmic principal del municipi, junt amb les indústries i els comerços dedicats a l'emmagatzematge i manipulació de cítrics. No obstant això, en les últimes dècades s'està experimentant una notable diversificació dels sectors econòmics, sobretot el sector ceràmic.  
- Planejament vigent:  
El Pla general d'ordenació urbana de Nules va ser aprovat per la Comissió Territorial d'Urbanisme en data 27 de febrer de 1992 i publicat en el Butlletí de la Província de Castelló el 6 d'agost de 1992. Aquest pla general va ser avaluat ambientalment mitjançant declaració d'impacte ambiental (Exp. 267/90-AIA).  
En aquests moments es troba en avaluació ambiental (Exp. 64/5123-ZLQ) la nova revisió del Pla general, amb document de referència aprovat en data 16 d'octubre de 2009.  
- Objecte de la modificació:  
L'objecte de la present modificació és la modificació de l'article 201 de les normes urbanístiques del PGOU de Nules, així com el corresponent article que en desplegament del planejament general, ja siga per unitats d'execució i/o si és el cas per plans de reforma interior, han anat reproduint aquest article en la normativa d'aplicació:  
La modificació de l'article 201 es redacta a fi de possibilitar l'ús de la planta baixa per a l'ús residencial, sense la limitació actual de ser destinada per a minusvàlids, i s'elimina la prohibició genèrica de l'ús d'habitatges en planta baixa.  
Amb aquesta modificació del pla general possibilitarà l'ús residencial en planta baixa per a persones diferents de les de minusvàlids com són les persones majors i/o amb determinades preferències sense requerir expressament que siga obligatori destinar i per tant de dissenyar aquests habitatges en planta baixa per a minusvàlids.  
La modificació puntual 2/2016 del Pla general de Nules que es proposa suposa la introducció de xicotetes alteracions en l'ordenació detallada del sòl urbà.  
- Justificació de la modificació i alternatives:  
L'àmbit d'aplicació de la present modificació recau exclusivament en la «zona extensió», així com en la normativa que en desplegament del planejament general, ja siga per unitats d'execució i/o si és el cas per plans de reforma interior, han anat reproduint aquest article 201 en la normativa d'aplicació:  
Quant a les alternatives resulta que, tenint en compte l'exigència social de disposar d'habitatges en planta baixa sense requerir l'obligació d'executar les característiques pròpies per a habitatges de minusvàlids, només se'n preveuen dues, la corresponent a la proposta presentada en la present modificació i l'alternativa 0.  
L'alternativa de no modificar el planejament urbanístic (alternativa 0) no resulta convenient, ja que com s'ha justificat en l'apartat anterior hi ha una exigència social que ha de ser atesa i que això no és possible d'acord amb la normativa urbanística actualment establida pel Pla general de Nules.  
Possibles efectes sobre el medi ambient:  
Atenent els aspectes inclosos en el document inicial estratègic no s'aprecien aspectes ambientals que pogueren veure's afectats per la present modificació del planejament general:  
- Impacte sobre el medi físic:  
El sòl sobre el qual serà aplicable la modificació recau exclusivament en la «zona extensió», així com la normativa que en desplegament del planejament general ha reproduït l'article 201 en la seua normativa d'aplicació, per la qual cosa ens trobem davant de sòl ordenat (edificacions i viari); per tant ens trobem davant de sòl segellat.  
  
- Impacte sobre el medi biòtic:  
La modificació proposada a priori no afecta cap vegetació natural, més enllà del que poguera afectar sense la modificació pretesa.  
  
- Afeccions territorials:  
L'àrea afectada per la modificació proposada ja figura com a sòl urbà en el pla general vigent i sota un ús residencial i amb la mateixa edificabilitat que es pretén.  
- Exposició a riscos ambientals i a impactes sobre el patrimoni:  
  
No es detecten ni riscos ambientals ni impactes negatius sobre el patrimoni més enllà del que pogueren existir sense la modificació pretesa.  
Consultes realitzades:  
- S'ha sotmés a consulta per part de la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló. Es va realitzar l'esmentada consulta el 25 de gener de 2017 i el 17 de gener de 2017 es va rebre contestació a la consulta realitzada.  
Valoració dels possibles efectes sobre el medi ambient:  
Analitzat el document inicial estratègic, els informes rebuts, s'efectua la valoració dels possibles efectes de la present modificació puntual 2/2016 del PGOU de Nules, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
Així, tenint en consideració les característiques de la modificació, per aquesta es pretén possibilitar la construcció d'habitatges en planta baixa sense la limitació que aquests habitatges siguen per a minusvàlids i de forma excepcional, pretenent aconseguir aquests objectius per mitjà de la possibilitat d'admetre com a ús principal habitatge de classe primera o segona (unifamiliar o multifamiliar).  
Dit això, dels informes no s'observen consideracions a tindre en compte, ni legals ni ambientals.  
Determinació de l'existència d'efectes significatius:  
Segons estableix l'article 46 de la LOTUP l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, prèvia consulta a les administracions públiques afectades, i amb les consideracions a què es referix l'article 51 de la LOTUP.  
  
En el cas de la modificació de l'article 201, es tracta d'una modificació menor del pla i l'àmbit municipal afectat per la modificació es correspon amb una zona de sòl urbà residencial consolidat.  
  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP):  
- La modificació puntual 2/2016 del PGOU de Nules no suposa per si mateixa una variació real de l'ús del sòl ni un canvi del model desenvolupat en la zona, entenent que la variació objecte de la modificació no suposa una variació substancial respecte a l'àrea objecte de la modificació ni respecte a la població que puga veure's afectada; suposa la introducció de xicotetes alteracions en l'ordenació detallada de part del sòl urbà residencial, tampoc s'estima que represente cap vulnerabilitat davant de característiques naturals, i en definitiva, la modificació del Pla pretesa tal com es presenta és pertinent quant a la integració de consideracions mediambientals, a fi de promoure el desenvolupament sostenible en el seu àmbit; i per tant no s'aprecia que deriven efectes ambientals significatius.  
  
Així doncs, analitzada la documentació presentada i el seu objecte, els informes sectorials emesos, s'estima que pot determinar-se, respecte a la modificació puntual 2/2016 del PGOU de Nules, que el procediment d'avaluació simplificada és prou per a determinar que no presenta efectes significatius sobre el medi ambient.  
Proposta d'acord  
Atenent al que estableix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació.  
D'acord amb allò que s'ha exposat seria procedent resoldre:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 2/2016 del PGOU de Nules, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la dita modificació d'acord amb la seua normativa sectorial, sempre que s'ajuste a allò que s'ha descrit en la documentació presentada, així com al que estableix la legislació vigent i els informes emesos respecte d'això.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual 2/2016 del PGOU de Nules en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Nules, 9 de març de 2017.- L'arquitecte municipal: Rafael Brisach Claramonte.»  
Vist l'informe jurídic nombre 34/2017, signat electrònicament per la TAG cap de l'Àrea de Secretaria-Urbanisme, en data 10 de març de 2017.  
Fonaments de dret  
Resultant que el procediment de sol·licitud d'inici de l'avaluació ambiental i territorial estratègica ve regulat en la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, d'ara en avant LOTUP, en concret, en els articles 50 i 51 del precitat text legal.  
Resultant el que disposa l'article 50 de la LOTUP, el qual establix:  
  
«Article 50. Inici del procediment. Sol·licitud d'inici de l'avaluació ambiental i territorial estratègica  
1. El procediment s'iniciarà amb la presentació per l'òrgan promotor davant de l'òrgan substantiu de la sol·licitud d'inici de l'avaluació ambiental i territorial estratègica, acompanyada d'un esborrany del pla o programa i un document inicial estratègic amb el contingut següent, expressat de manera succinta, preliminar i esquemàtica:  
a) Els objectius de la planificació i descripció de la problemàtica sobre la qual actua.  
b) L'abast, àmbit i possible contingut de les alternatives del pla que es proposa.  
c) El desplegament previsible del pla o programa.  
d) Un diagnòstic de la situació del medi ambient i del territori abans de l'aplicació del pla en l'àmbit afectat.  
e) Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic.  
  
f) La seua incardinació en l'Estratègia Territorial de la Comunitat Valenciana i la seua incidència en altres instruments de la planificació territorial o sectorial.  
2. En els supòsits de l'article 46.3 d'aquesta llei, quan l'òrgan promotor considere que resulta d'aplicació el procediment simplificat d'avaluació ambiental i territorial estratègica, a més haurà d'incloure's en la documentació:  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives contemplades.  
c) Les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla o programa, així com per a mitigar la seua incidència sobre el canvi climàtic i la seua adaptació a aquest.  
d) Una descripció de les mesures previstes per al seguiment ambiental del pla.  
3. L'òrgan substantiu remetrà a l'òrgan ambiental i territorial la sol·licitud i la documentació que l'acompanya presentades per l'òrgan promotor, una vegada que haja comprovat que s'ajusta al que estableixen els apartats anteriors i la legislació sectorial.  
4. En el termini de quinze dies des de la seua recepció, l'òrgan ambiental i territorial examinarà la documentació presentada. Si apreciara que la sol·licitud no s'acompanya d'algun dels documents preceptius, requerirà l'òrgan promotor, informant-ne l'òrgan substantiu, perquè en el termini de deu dies procedisca a l'esmena de la documentació, i s'interromprà el còmput del termini per a la finalització de l'avaluació. Si no ho fa així, es tindrà el promotor per desistit de la seua petició, prèvia resolució de l'òrgan ambiental i territorial. Aquest termini podrà ser ampliat fins a cinc dies, a petició de l'interessat o a iniciativa de l'òrgan ambiental i territorial, quan l'aportació dels documents requerits present dificultats especials.  
Així mateix, si l'òrgan ambiental i territorial estimara de manera inequívoca que el pla o programa és manifestament inviable per raons ambientals, o quan el document inicial estratègic no reunisca condicions de qualitat suficients apreciades per l'òrgan esmentat, o quan s'haja no admés o s'haja dictat una declaració ambiental i territorial estratègica desfavorable en un pla o programa anàleg al presentat, podrà declarar la inadmissió en el termini de trenta dies. Prèviament, haurà de donar audiència a l'òrgan substantiu i a l'òrgan promotor, per un termini de deu dies, que suspendrà el termini per a declarar la inadmissió. La resolució per la qual s'acorde la inadmissió justificarà les raons per les quals s'aprecia la causa d'aquesta, i contra aquesta resolució podran interposar-se els recursos legalment procedents en via administrativa i judicial, si és el cas.»  
Resultant el que disposa l'article 51 de la LOTUP, el qual estableix:  
  
«Article 51. Consultes a les administracions públiques afectades i elaboració del document d'abast de l'estudi ambiental i territorial estratègic  
1. L'òrgan ambiental i territorial sotmetrà el document que conté l'esborrany del pla o programa i el document inicial estratègic a consultes de les administracions públiques afectades d'acord amb l'article 49.1, apartat d, d'aquesta llei i persones interessades, per un termini mínim de vint dies hàbils des de la recepció de la sol·licitud d'informe per als plans que afecten exclusivament l'ordenació detallada, o el sòl urbà que compte amb els serveis urbanístics implantats sense modificació de l'ús dominant de la zona d'ordenació estructural corresponent, i per un termini mínim de quaranta-cinc dies hàbils per als plans que afecten les altres determinacions compreses en l'ordenació estructural.  
  
Transcorregut el termini establit sense que s'haja rebut el pronunciament, el procediment continuarà en els termes establits en la legislació de l'Estat sobre avaluació ambiental, i seran públiques, en tot cas, les decisions que finalment adopte.  
2. Una vegada rebuts els pronunciaments de les administracions públiques afectades, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
a) Un document sobre l'abast de l'estudi ambiental i territorial estratègic, juntament amb les contestacions rebudes a les consultes realitzades, en el qual es determinarà l'amplitud, nivell de detall i grau d'especificació que ha de tindre l'esmentat estudi i instarà la continuació de la tramitació pel procediment ordinari.  
b) Una resolució d'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, i l'avaluació ambiental i territorial estratègica es resoldrà pel procediment simplificat i indicant la procedència de la tramitació del pla o programa de conformitat amb el capítol següent o a la seua normativa sectorial.  
c) Una resolució que considere que, encara que poden derivar-se de l'execució del pla o programa efectes significatius sobre el medi ambient i el territori, la seua tramitació ha de realitzar-se simultàniament amb la del projecte, i l'avaluació ambiental es durà a terme d'acord amb la legislació d'avaluació d'impacte ambiental de projectes, i s'emetrà un document d'abast que comprendrà la valoració ambiental dels aspectes propis del pla i els específics del projecte.  
3. El termini de què disposa l'òrgan ambiental i territorial per a emetre el document que corresponga, de conformitat amb l'apartat anterior, és de quatre mesos des de la recepció del document de sol·licitud, prorrogable per altres dos mesos en el cas de l'apartat a o quan la complexitat del document ho requerisca.  
4. El document d'abast inclourà:  
a) El resultat de les consultes realitzades a les administracions públiques afectades.  
b) L'abast i el nivell de detall amb què haja de redactar-se l'estudi ambiental i territorial estratègic, amb referència als objectius ambientals i territorials i els seus indicadors, els principis de sostenibilitat aplicables, les afeccions legals, els criteris i condicions ambientals, funcionals i territorials estratègics i els possibles efectes significatius sobre el medi ambient i el territori a considerar en la redacció del pla o programa.  
  
c) Pla de participació pública que identifique les administracions públiques afectades i el públic interessat en el pla o programa i les modalitats o amplitud d'informació i consulta.  
El pla de participació pública haurà de contindre, almenys, la informació pública per mitjà d'anunci en el Diari Oficial de la Comunitat Valenciana i en un mitjà de comunicació social de premsa escrita de gran difusió i posar la documentació a disposició del públic.  
En el cas de revisions de plans generals d'ordenació estructural i de modificacions que suposen canvis de classificació de sòl que alteren el model territorial del municipi o en la qualificació del sòl que n'incrementen l'aprofitament, el pla de participació pública inclourà, a més i almenys, la celebració de sessions explicatives obertes al públic sobre el contingut de l'ordenació futura i les alternatives presentades, l'elaboració de resums i infografies de les propostes d'ordenació més importants per a facilitar la difusió i comprensió ciutadana de l'ordenació, com també la memòria de viabilitat econòmica preceptiva, elaborada sobre la base d'estudis de mercat rigorosos i acreditats per societats de taxació homologades per entitats públiques amb competència per a això o per entitats anàlogues d'altres països.  
  
5. El document d'abast de l'estudi ambiental i territorial estratègic es posarà a disposició del públic a través de la pàgina web de l'òrgan ambiental i territorial i de l'òrgan substantiu.  
6. El document d'abast de l'estudi ambiental i territorial estratègic caducarà si, transcorreguts dos anys des de la seua notificació a l'òrgan promotor, aquest no haguera remés a l'òrgan ambiental i territorial la documentació referida en l'article 54 d'aquesta llei. Aquest termini podrà prorrogar-se justificadament per altres dos anys més.  
7. La resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, a l'efecte de continuar el procediment d'aprovació del pla o programa de conformitat amb el capítol següent d'aquesta llei o la legislació sectorial corresponent. Aquesta resolució no serà susceptible de cap recurs, sense perjudici dels que, si és el cas, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és el cas, d'aprovació del pla o programa.  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera aprovat el pla o programa en el termini màxim de quatre anys des de la seua publicació. En aquests casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
Resultant el que preveu l'article 23.1 de l'Ordenança de Transparència Municipal de l'Ajuntament de Nules, publicada en el Butlletí Oficial de la Província de Castelló número 157, de data 22 de desembre de 2015.  
De conformitat amb els antecedents de fet i fonaments de dret exposats, resolc:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 2/2016 del PGOU de Nules d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'aquesta modificació d'acord amb la seua normativa sectorial, sempre que s'ajuste al que s'ha descrit en la documentació presentada, així com al que estableix la legislació vigent i els informes emesos respecte d'això.  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual 2/2016 del PGOU de Nules en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Tercer. Publicar aquesta resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 2/2016 del PGOU de Nules en el Diari Oficial de la Generalitat Valenciana, als efectes previstos en l'article 51.7 de la LOTUP, en la ubicació següent: www.nules.es, «Portal  transparència», «Transparència», «7. Urbanisme», «7.2 Plans i programes medi ambient», «7.2.3.  Document inicial estratègic i modificació puntual 2-2016 del PGOU de Nules», i en l'enllaç següent:  
https://nules.sedelectronica.es/transparency/9d973d3c-c366-418a-be57-781af1f6d836  
Quart. Incloure l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 2/2016 del PGOU de Nules en la documentació de l'instrument de planejament urbanístic.   
Cinqué. Comunicar la present resolució a l'Àrea d'Urbanisme d'aquest ajuntament per a la continuació del procediment d'aprovació de la modificació puntual 2/2016 del PGOU de Nules.  
Sisé. Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.»  
  
Nules, 28 d'abril de 2017.- L'alcalde: David García Pérez.